Reykjavík, 3. júlí 2015

Stefnir hf og MP Straumur ljúka skuldabréfaútgáfu með veði í lánasafni

MP Straum­ur og rekstr­ar­fé­lagið Stefn­ir hafa lokið skulda­bréfa­út­gáfu með veði í lána­safni. Gefn­ir voru út tveir flokk­ar skulda­bréfa til þriggja ára, ann­ars veg­ar for­gangs­skulda­bréf til fjár­festa og hins veg­ar víkj­andi skulda­bréf að nafn­v­irði kr. 114.983.505 til MP Straums.

„Skulda­bréfa­út­gáfa nýs fagfjárfestasjóðs í rekstri Stefnis, „Ármúli lána­safn,“ er afrakst­ur af langri þró­unar­vinnu í verðbréf­un. Hér er um að ræða nýj­an mögu­leika í fjár­mögn­un fjár­mála­fyr­ir­tækja, auk þess sem skulda­bréfa­út­gáf­an er góð viðbót á inn­lend­um skulda­bréfa­markaði. Ánægju­legt sam­starf okk­ar við MP Straum ger­ir okk­ur kleift að bjóða fjár­fest­um aðgang að traustu eigna­safni sem MP Straum­ur hef­ur byggt upp og þjón­ust­ar áfram.  Þetta kunna fjár­fest­ar að meta og því var sér­stak­lega ánægju­legt að sjá breidd fag­fjár­festa í hópi kaup­enda í frumút­boðinu, en þar var að finna trygg­inga­fé­lög, verðbréfa­sjóði og líf­eyr­is­sjóði,”segir Jón Finnbogason, forstöðumaður skuldabréfa hjá Stefni.

Alls bár­ust áskrift­ir fyr­ir kr. 1.440.000.000 í for­gangs­skulda­bréfa­út­gáf­una og nam um­fram­eft­ir­spurn 39%. Skerðing áskrifta var því 28,1%. Nafn­v­irði út­gáf­unn­ar nam kr. 1.034.851.548 til fjár­festa. Af for­gangs­skulda­bréf­inu eru greidd­ir vext­ir tvisvar sinn­um á ári og taka þeir mið af stýri­vöxt­um Seðlabanka Íslands að viðbættu 1,2% álagi og greiðslu höfuðstóls að þrem­ur árum liðnum.

Til­gang­ur Ármúla lána­safns eru kaup skulda­skjala MP Straums sem upp­fylla fjár­fest­inga­stefnu Ármúla lána­safns og er þá mið tekið af rekstri og rekstr­ar­horf­um lán­taka, fjár­hags­stöðu, greiðslu­getu, trygg­ing­um fyr­ir lán­um, skulda­stöðu, hlut­falls eig­in fjár, ásamt reynslu og þekk­ingu. Með þessu sé hægt að bjóða eig­end­um for­gangs­skulda­bréfa góða ávöxt­un og á sama tíma ör­yggi fjár­muna með út­gáfu víkj­andi skulda­bréfs og ströng­um skil­yrðum sjóðsins fyr­ir kaup­um á skulda­skjöl­um.

„Ég er ánægður með viðtök­urn­ar í skulda­bréfa­út­boðinu en um er að ræða nýja vöru sem MP Straum­ur í sam­starfi við Stefni hafa komið með á fjár­mála­markaðinn. Sér­stak­lega er ég ánægður með þá miklu um­fram­eft­ir­spurn sem var í útboðinu en hún sýn­ir traust fjár­festa á bank­an­um og styrk­ir fjár­mögn­un MP Straums,“ segir Sig­urður Atli Jóns­son, for­stjóri MP Straums.

Frekari upplýsingar veitir Jón Finnbogason í jon.finnbogason(hjá)stefnir.is